Cuneiform Tablet Kt o/k 3 (AKT 4 32)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma i-ší-im-sú-en₆-ma a-na e-na-a-šur ú ší-ma-at-IŠTAR qí-bi-ma na-áš-pè-ra-tù-a i-ta-na-lá-kà-ni-ku-nu-tí um-ma a-na-ku-ma {d}IM-ḫu-sà-ni ṣa-ab-ta-ma KÙ.BABBAR ša-áš-qí-lá-šu um-ma {d}IM-ḫu-sà-ni-ma ṭup-pu-um ša-ri-iq a-dí a-lá-ki-a a ša ṭup-pì-šu lá ta-ra-ga-ma-šu-um a-na i-ku-pì-a DUMU ša ṣa-lá-mì-im ra-bi₄-ṣí-šu ú-ša-ḫi-za-ni um-ma šu-ut-ma 2 GÍN KÙ.BABBAR šu-ma iḫ-ta-ša-aḫ dí-šu-um 2 GÍN KÙ.BABBAR a-dí-in-ma ú na-áš-pè-er-tám ša i-ku-pì-a ub-lá-šu a-ḫa-ma ṭup-pá-am ša lá-qé-pì-im ša ší-be ša {d}IM-ḫu-sà-ni a-na ša-pá-ar-tim ú-kà-lu 3 GÍN KÙ.BABBAR áš-qú-ul-ma ú-šé-ṣí-a-šu ṭup-pá-am šu-a-tí ú na-áš-pè-er-tum ša i-ku-pì-a i-na ta-ma-lá-ki-a e-lá-nu-ma i-ba-ší-ú pu-uṭ-ra-ma šé-li-a ší-ma-tim 5 GÍN KÙ.BABBAR lí-dí-na-ku-nu-tí a-na a-wa-tim a-ni-a-tim a-šur-ba-ni DUMU <gap> ší-ib-šu